SET ปิดเย็นร่วง 8 จุดสวนตลาดภูมิภาค นลท.ต่างชาติรอความชัดเจนเลือกตั้งกดดันเงินทุนไหลออก
SET ปิดเย็นร่วง 8 จุดสวนตลาดภูมิภาค นลท.ต่างชาติรอความชัดเจนเลือกตั้งกดดันเงินทุนไหลออก โดยดัชนีปิดตลาดวันนี้ ที่ระดับ 1,617.57 จุด ลบ 8 จุด หรือ 0.49% มูลค่าการซื้อขาย 3.8 หมื่นล้านบาท
18 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,617.57 จุด ลบ 8 จุด หรือ 0.49% มูลค่าการซื้อขาย 3.8 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้อ่อนแอกว่าตลาดหุ้นในภูมิภาคเอเชียที่อยู่ในแดนบวกกันเฉลี่ย 0.5-1% จากการตอบรับการเจรจาการค้าระหว่างสหรัฐฯ และจีน ที่อาจจะได้ข้อสรุปใน 3-4 สัปดาห์ข้างหน้า และจีนก็ยังเดินหน้ากระตุ้นเศรษฐกิจด้วย
ส่วนตลาดบ้านเราหลัก ๆ มาจากกระแสเงินทุนไหลออก โดยนักลงทุนต่างต้องการรอดูปัจจัยใน และนอกประเทศให้มีความชัดเจนก่อน ซึ่งปัจจัยนอกประเทศเป็นเรื่องของสงครามการค้าระหว่างสหรัฐฯ และจีน และยังต้องการรอดูความคืบหน้า Brexit ด้วย ส่วนปัจจัยในประเทศเป็นเรื่องการเลือกตั้งที่มากดดันตลาดฯ จากความไม่แน่นอนที่มีอยู่ ทำให้นักลงทุนเลือก Wait &amp; See รอดูความชัดเจนในผลการเลือกตั้งก่อน แม้แต่นักลงทุนต่างชาติก็ไม่รีบเข้าลงทุนเพราะต้องการรอดูความชัดเจนก่อนเช่นกัน
แนวโน้มการลงทุนในวันพรุ่งนี้ (19 มี.ค.) นายวีระวัฒน์ กล่าวว่า ตลาดฯคงจะอยู่ในลักษณะทรง ๆ ซึม ๆ นักลงทุนยังคง Wait &amp; See เพื่อรอดูความชัดเจนการเลือกตั้ง เนื่องจากกฎเกณฑ์ทำให้คะแนนอาจจะกระจายมากขึ้น การฟอร์มทีมรัฐบาลอาจลำบากมากกว่าที่ผ่านมา พร้อมให้แนวรับ 1,610-1,600 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 3,611,634.95 ล้านบาท ปิดที่ 74.25 บาท ลดลง 1.25 บาท
PTT มูลค่าการซื้อขาย 2,412,478.50 ล้านบาท ปิดที่ 47.75 บาท ลดลง 0.50 บาท
AOT มูลค่าการซื้อขาย 1,685,541.85 ล้านบาท ปิดที่ 67.00 บาท ลดลง 1.00 บาท
PTTEP มูลค่าการซื้อขาย 1,397,184.05 ล้านบาท ปิดที่ 120.00 บาท เพิ่มขึ้น 1.00 บาท
PTTGC มูลค่าการซื้อขาย 1,182,135.68 ล้านบาท ปิดที่ 67.50 บาท เพิ่มขึ้น 0.25 บาท
ตลาดหุ้นเอเชีย
